BERETNING FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet nr. 3/2003

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. KOMMENTARER

4. KONKLUSIONER

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra den 16. oktober 2002 til den 31. januar 2003.

1.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. Foreløbigt bevillingsforbrug

Nedenstående tabel viser det foreløbige bevillingsforbrug i de første tre måneder af regnskabsåret 2003:

>TABELPOSITION>

3. KOMMENTARER

3.1. Bevillingsforbruget for marts 2003

Forbruget af bevillinger under budgettets udgiftsområde 1 udgør for marts 2003 (medlemsstaternes udgifter fra 16. oktober 2002 til 31. januar 2003) 27 287,9 mio. EUR, dvs. 60,9% af bevillingerne. Udgifterne ligger

- 570,4 mio. EUR over indikatoren for underudgiftsområde 1a (traditionelle udgifter til EUGFL, Garantisektionen, og veterinærudgifter) og

- 40,6 mio. EUR over indikatoren i underudgiftsområde 1b (landdistrikternes udvikling).

3.2. Valutafaktorer

Dollarens vekselkurs over for euroen

Udgiftsniveauet, som er angivet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2003 udarbejdet på grundlag af den gennemsnitlige dollarkurs for juli, august og september 2002, dvs. 1 EUR = 0,98 $. I perioden fra den 1. august 2002 til den 31. januar 2003 var den gennemsnitlige dollarkurs 1 EUR = 1,00 $, dvs. lidt over den kurs, der lå til grund for opstillingen af budgettet for 2003.

3.3. Markedsfaktorer

Underudgiftsområde 1a

For underudgiftsområde 1a ligger rytmen i budgetgennemførelsen over indikatoren for både vegetabilske og animalske produkter. For vegetabilske produkter skyldes overforbruget hovedsageligt markafgrøder og olivenolie. For animalske produkter tilskrives overforbruget hovedsageligt fårekød. For tilknyttede udgifter viser budgetkapitel B1-39 et overforbrug, som Kommissionen undersøger for tiden, da det måske beror på en fejlpostering af de udgifter, som medlemsstaterne har anmeldt.

Følgende kommentarer er påkrævet for visse budgetkapitler:

Kapitel B1-10: Markafgrøder // Afvigelse: + 318 mio. EUR (+ 1,9%)

// (udgifter: 16 176 mio. EUR)

(indikator: 15 858 mio. EUR)

I begyndelsen af regnskabsåret vedrører de fleste betalinger i dette kapitel udbetalinger af direkte støtte i perioden fra den 16. november 2002 til den 31. januar 2003. Ifølge Kommissionens skøn tyder overforbruget i forhold til indikatoren på en øget rytme i udbetalingen af denne støtte. Det skønnes nemlig, at medlemsstaterne allerede i gennemsnit har udbetalt 98% af den direkte støtte, mens gennemsnitsniveauet for indikatoren for disse ordninger blev beregnet til ca. 95% af budgetbevillingerne for den pågældende periode. På nuværende tidspunkt anses dette overforbrug for at være midlertidigt.

Kapitel B1-12: Olivenolie // Afvigelse: + 78 mio. EUR (+ 3,3%)

// (udgifter: 1 894 mio. EUR)

(indikator: 1 816 mio. EUR)

Dette overforbrug skyldes delvist en let øget rytme i udbetalingen af forskud på produktionsstøtten for olivenolie i forhold til indikatoren. Desuden vedrører ca. 34.0 mio. EUR af de udgifter, som medlemsstaterne anmeldte, udbetaling af produktionsstøtte for det foregående produktionsår 2000/01, som der ikke blev taget højde for, da indikatoren blev udarbejdet.

Kapitel B1-14: Spindplanter og silkeorme // Afvigelse: + 31 mio. EUR (+ 3,4%)

// (udgifter: 680 mio. EUR)

(indikator: 649 mio. EUR)

Dette overforbrug skyldes delvist en øget rytme i udbetalingen af støtten for bomuld. Situationen forventes normaliseret i de kommende måneder.

Kapitel B1-21: Oksekød // Afvigelse: - 119 mio. EUR (- 1,4%)

// (udgifter: 2 926 mio. EUR)

(indikator: 3 045 mio. EUR)

Dette underforbrug skyldes nedgangen i mængden af oksekød, der udføres med restitutioner. Denne nedgang i eksporten af oksekød forventes at fortsætte til udgangen af året med den deraf følgende underudnyttelse af de afsatte bevillinger.

Kapitel B1-22: Fåre- og gedekød // Afvigelse: + 356 mio. EUR (+ 19,8%)

// (udgifter: 1 505 mio. EUR)

(indikator: 1 149 mio. EUR)

Der blev udarbejdet en lineær profil for perioden fra den 16. oktober 2002 til den 31. marts 2003 for udbetalinger af præmier efter de nye regler for denne ordning. Ifølge Kommissionens skøn tyder overforbruget i forhold til indikatoren på en øget rytme i medlemsstaternes udbetaling af præmier for fåre- og gedekød. Det skønnes nemlig, at medlemsstaterne allerede i gennemsnit har udbetalt 83% af præmierne, mens gennemsnitsniveauet for indikatoren for denne ordning blev beregnet til ca. 64% af budgetbevillingerne for perioden indtil den 31. januar 2003.

4. KONKLUSIONER

Bevillingsforbrug pr. 31. marts 2003

Bevillingsforbruget for marts 2003 (medlemsstaternes udgifter fra den 16. oktober 2002 til den 31. januar 2003) viser et overforbrug i underudgiftsområde 1a. Dette overforbrug vedrører visse budgetkapitler, og det forventes på nuværende tidspunkt at være midlertidigt. Overforbruget i underudgiftsområde 1b er ringe og kræver ingen kommentarer for tiden.